Muzeu Etnografik në Berat

Muzeu Etnografik në Berat u përurua në vitin 1979.  Në të përfshihet kultura popullore etnografike e trevës së Beratit, si edhe ajo e Shqipërisë së Jugut.  Muzeu është vendosur në një godinë dykatëshe trishekullore, tipike e trevës beratase.  Në katin e parë është ngritur një sallë në të cilën është imituar një rrugicë mesjetare me dyqane tradicionale në të dy anët e saj.  Në këtë sallë është vendosur edhe pavijoni i lashtësisë.  Po kështu, në katin e parë janë vendosur objekte që janë përdorur për përpunimin e ullirit.  Në katin e dytë ndodhet çardaku i hapur për pritje miqsh.  Në këtë kat ndodhen me radhë arkivi, tezgjahu, dhoma e pritjes e fshatit, kuzhina dhe dhoma e pritjes e qytetit.  Në mjediset e jashtme të muzeut janë vendosur shumë objekte origjinale, masive dhe funksionale të kulturës sonë popullore.

 Shih edhe 

 Muzeu Ikonografik Onufri, në Berat

Kategoria:Muze në Berat
Kategoria:Berat
Kategoria:Muze etnografikë në Shqipëri